Document ID: /roh_data/filtered/swiss_laws_in_ROHinterleaved.jsonl.gz/30095

This text was translated from FR into Rumantsch Grischun.

Les personnes qui ont leur domicile et leur résidence habituelle (art. 13 LPGA) en Suisse ont droit à des prestations complémentaires dès lors qu’elles:a. perçoivent une rente de vieillesse de l’assurance-vieillesse et survivants (AVS);a. ont droit à une rente de veuve ou de veuf de l’AVS, tant qu’elles n’ont pas atteint l’âge de référence fixé à l’art. 21, al. 1, de la loi fédérale du 20 décembre 1946 sur l’assurance-vieillesse et survivants (LAVS);a. perçoivent, en vertu de l’art. 24b LAVS, une rente de veuve ou de veuf en lieu et place d’une rente de vieillesse;a. ont droit à une rente d’orphelin de l’AVS;b. auraient droit à une rente de l’AVS:1. si elles justifiaient de la durée de cotisation minimale requise à l’art. 29, al. 1, LAVS,2. si la personne décédée justifiait de cette durée de cotisation minimale, pour autant que la personne veuve n’ait pas atteint l’âge de référence fixé à l’art. 21, al. 1, LAVS;c. ont droit à une rente ou à une allocation pour impotent de l’assurance-invalidité (AI) ou perçoivent des indemnités journalières de l’AI sans interruption pendant six mois au moins;d. auraient droit à une rente de l’AI si elles justifiaient de la durée de cotisation minimale requise à l’art. 36, al. 1, de la loi du 19 juin 1959 sur l’assurance-invalidité. Ont aussi droit à des prestations complémentaires les époux séparés et les personnes divorcées qui ont leur domicile et leur résidence habituelle (art. 13 LPGA) en Suisse, s’ils perçoivent une rente complémentaire de l’AVS ou de l’AI. La résidence habituelle en Suisse au sens de l’al. 1 est considérée comme interrompue lorsqu’une personne:a. séjourne à l’étranger pendant plus de trois mois de manière ininterrompue, oub. séjourne à l’étranger pendant plus de trois mois au total au cours d’une même année civile. Le Conseil fédéral détermine le moment de la suspension et de la reprise du versement des prestations, ainsi que les cas dans lesquels la résidence habituelle en Suisse est exceptionnellement considérée comme n’étant pas interrompue lorsque le séjour à l’étranger dure un an au plus. RS 830.1 Nouvelle teneur selon l’annexe ch. 3 de la LF du 17 juin 2011 (Amélioration de la mise en œuvre), en vigueur depuis le 1 janv. 2012 (RO 2011 4745; FF 2011 519). Introduite par l’annexe ch. 3 de la LF du 17 juin 2011 (Amélioration de la mise en œuvre) (RO 2011 4745; FF 2011 519). Nouvelle teneur selon l’annexe ch. 3 de la LF du 17 déc. 2021 (AVS 21), en vigueur depuis le 1 janv. 2024 (RO 2023 92; FF 2019 5979). RS 831.10 Introduite par l’annexe ch. 3 de la LF du 17 juin 2011 (Amélioration de la mise en œuvre), en vigueur depuis le 1 janv. 2012 (RO 2011 4745; FF 2011 519). Introduite par l’annexe ch. 3 de la LF du 17 déc. 2021 (AVS 21), en vigueur depuis le 1 janv. 2024 (RO 2023 92; FF 2019 5979). Nouvelle teneur selon l’annexe ch. 3 de la LF du 17 juin 2011 (Amélioration de la mise en œuvre), en vigueur depuis le 1 janv. 2012 (RO 2011 4745; FF 2011 519). Nouvelle teneur selon l’annexe ch. 3 de la LF du 17 déc. 2021 (AVS 21), en vigueur depuis le 1 janv. 2024 (RO 2023 92; FF 2019 5979). Nouvelle teneur selon le ch. IV de la loi du 6 oct. 2006, en vigueur depuis le 1 janv. 2008 (RO 2007 5129; FF 2005 4215). RS 831.20 Introduit par le ch. I de la LF du 22 mars 2019 (Réforme des PC), en vigueur depuis le 1 janv. 2021 (RO 2020 585; FF 2016 7249). Introduit par le ch. I de la LF du 22 mars 2019 (Réforme des PC), en vigueur depuis le 1 janv. 2021 (RO 2020 585; FF 2016 7249).

Persunas che han lur domicil e lur dimora usitada (art. 13 LPGA) en Svizra han il dretg da prestaziuns supplementaras, sch’ellas:a. retiran ina renta da vegliadetgna da l’assicuranza per vegls e survivents (AVS);a. han il dretg d’ina renta per vaivs da la AVS, uschenavant ch’ellas n’han anc betg cuntanschì la vegliadetgna da referenza tenor l’artitgel 21 alinea 1 da la Lescha federala dals 20 da december 1946 davart l’assicuranza per vegls e survivents (LAVS);a. retiran – sin basa da l’artitgel 24b LAVS – ina renta per vaivs empè d’ina renta da vegliadetgna;a. han il dretg d’ina renta per orfens da la AVS;b. avessan il dretg d’ina renta da la AVS, sche:1. ellas ademplissan la durada minimala da contribuziun tenor l’artitgel 29 alinea 1 LAVS, u 2. la persuna defuncta avess ademplì questa durada minimala da contribuziun e la persuna vaiva n’ha anc betg cuntanschì la vegliadetgna da referenza tenor l’artitgel 21 LAVS;c. han il dretg d’ina renta u d’ina indemnisaziun a persunas dependentas d’agid da l’assicuranza d’invaliditad (AI) u retiran senza interrupziun durant almain 6 mais ina diaria da l’AI; ud. avessan il dretg d’ina renta da la AI, en cas ch’ellas ademplissan la durada minimala da contribuziun tenor l’artitgel 36 alinea 1 da la Lescha federala dals 19 da zercladur 1959 davart l’assicuranza d’invaliditad. Il dretg da contribuziuns supplementaras han er conjugals separads e persunas divorziadas che han lur domicil e lur dimora usitada (art. 13 LPGA) en Svizra, sch’els retiran ina renta supplementara da la AVS u da la AI. La dimora usitada en Svizra tenor l’alinea 1 vala sco interrutta, sch’ina persuna:a. sa trategna senza interrupziun durant passa 3 mais a l’exteriur; ub. sa trategna durant 1 onn chalendar tut en tut passa 3 mais a l’exteriur. Il Cussegl federal fixescha il mument da la sistida e da la redistribuziun da las prestaziuns sco er davart ils cas, per ils quals la dimora usitada en Svizra na vegn excepziunalmain betg interrutta en cas d’ina dimora a l’exteriur da fin 1 onn. SR 830.1 Versiun tenor la cifra 3 da l’agiunta da la LF dals 17 da zer. 2011 (meglieraziun da la realisaziun), en vigur dapi il 1. da schan. 2012 (AS 2011 4745; BBl 2011 543). Integrà tras la cifra 3 da l’agiunta da la LF dals 17 da zer. 2011 (meglieraziun da la realisaziun) (AS 2011 4745; BBl 2011 543). Versiun tenor la cifra 3 da l’agiunta da la LF dals 17 da dec. 2021 (AVS 21), en vigur dapi il 1. da schan. 2024 (AS 2023 92; BBl 2019 6305). SR 831.10 Integrà tras la cifra 3 da l’agiunta da la LF dals 17 da zer. 2011 (meglieraziun da la realisaziun), en vigur dapi il 1. da schan. 2012 (AS 2011 4745; BBl 2011 543). Integrà tras la cifra 3 da l’agiunta da la LF dals 17 da dec. 2021 (AVS 21), en vigur dapi il 1. da schan. 2024 (AS 2023 92; BBl 2019 6305). Versiun tenor la cifra 3 da l’agiunta da la LF dals 17 da zer. 2011 (meglieraziun da la realisaziun), en vigur dapi il 1. da schan. 2012 (AS 2011 4745; BBl 2011 543). Versiun tenor la cifra 3 da l’agiunta da la LF dals 17 da dec. 2021 (AVS 21), en vigur dapi il 1. da schan. 2024 (AS 2023 92; BBl 2019 6305). Versiun tenor la cifra IV da la LF dals 6 d’oct. 2006, en vigur dapi il 1. da schan. 2008 (AS 2007 5129; BBl 2005 4459). SR 831.20 Integrà tras la cifra I da la LF dals 22 da mars 2019 (refurma da las prestaziuns supplementaras), en vigur dapi il 1. da schan. 2021 (AS 2020 585; BBl 2016 7465). Integrà tras la cifra I da la LF dals 22 da mars 2019 (refurma da las prestaziuns supplementaras), en vigur dapi il 1. da schan. 2021 (AS 2020 585; BBl 2016 7465).